135. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ,     ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ ΚΑΙ  ΔΗΜΟΣΙΩΝ ΕΡΓΩΝ Αριθ. 1302/Φ 19 της 6/24 Μαΐου 1977 (ΦΕΚ Β’ 473) Περί συστάσεως, οργανώσεως και λειτουργίας Διευθύνσεως Σχέσεων Ελλάδος μετά των Ευρωπαϊκών Κοινοτήτων παρά τω Υπουργείω Δημοσίων Έργων. Έχοντες υπ’ όψιν: 1.Τας διατάξεις του Νόμ. 445/1976 «περί εκπροσωπήσεως της Ελλάδος εις τας Ευρωπαϊκάς Κοινότητας και οργανώσεως των Διοικητικών Υπηρεσιών εν όψει της εφαρμογής του Κοινοτικού καθεστώτος». 2.Την ανάγκην αντιμετωπίσεως των υπηρεσιακών αναγκών, αι οποίαι δημιουργούνται εκ της ενάρξεως των διαπραγματεύσεων προσχωρήσεως της Ελλάδος εις τας Ευρωπαϊκάς Κοινότητας και της εφαρμογής του Κοινοτικού Καθεστώτος, αποφασίζομεν: Σύστασις Διευθύνσεως Άρθρ.1.-Συνιστάται παρά τω Υπουργείω Δημοσίων Έργων Διεύθυνσις Σχέσεων της Ελλάδος μετά των Ευρωπαϊκών Κοινοτήτων, καλουμένη χάριν συντομίας Διεύθυνσις Α8 παρά τη Γενική Διευθύνσει Δημοσίων Έργων. Σελ. 78(β) Τεύχος 646 – Σελ. 18 Αποστολή και αρμοδιότητες Άρθρ.2.-Η συνιστωμένη Διεύθυνσις αποτελεί τον σύνδεσμον του Υπουργείου Δημοσίων Έργων και του Υπουργείου Συντονισμού, συνεργαζομένη μετά της Γενικής Διευθύνσεως Σχέσεων Ελλάδος και Ευρωπαϊκών Κοινοτήτων του Υπουργείου τούτου, δια την από κοινού αντιμετώπισιν των θεμάτων αρμοδιότητος του Υπουργείου Δημοσίων Έργων των αναφερομένων εις τας σχέσεις της Ελλάδος μετά των Ευρωπαϊκών Κοινοτήτων και ασκεί, εν συνεννοήσει μετά της ρηθείσης Γενικής Διευθύνσεως του Υπουργείου Συντονισμού, τας εν παρ. 2 και 3 του άρθρ. 5 του Νόμ. 445/1976 προβλεπομένας αρμοδιότητας. Τρόπος Ασκήσεως Αρμοδιοτήτων Άρθρ.3.-1.Δια την άσκησιν των αρμοδιοτήτων της η συνιστωμένη Διεύθυνσις συνεργάζεται μετά των κατά περίπτωσιν αρμοδίων Υπηρεσιών του Υπουργείου Δημοσίων Έργων ως και των, υπό τον έλεγχον και την εποπτείαν τούτου, Οργανισμών και Ιδρυμάτων και υποβοηθείται υπ’ αυτών. 2.Εν τη εννοία της, κατά την προηγουμένην παράγραφον, συνεργασίας και υποβοηθήσεως περιλαμβάνονται ιδία αι ακόλουθοι ενέργειαι των Υπηρεσιών του Υπουργείου Δημοσίων Έργων ως και των Οργανισμών και Ιδρυμάτων της εποπτείας αυτού. Α)Η, από κοινού μετά συνιστωμένης Διευθύνσεως, μελέτη θεμάτων της αρμοδιότητός των δια την προπαρασκευήν και διεξαγωγήν των διαπραγματεύσεων ως και δια την εφαρμογήν των Συνθηκών και του Παραγώγου Κοινοτικού Δικαίου. Β)Η συγκέντρωσις και διαβίβασις εις την ως άνω Διεύθυνσιν, κατά λόγον της αρμοδιότητός των, του αναγκαίου υλικού δια την διεξαγωγήν των διαπραγματεύσεων και δια την προετοιμασίαν της εφαρμογής του Κοινοτικού Καθεστώτος. Γ)Η υποβολή προτάσεων και εισηγήσεων περί των επιδιωκτέων ρυθμίσεων κατά τας διαπραγματεύσεις ως και η υποβολή εισηγήσεων δια την απρόσκοπτον εφαρμογήν εις το εσωτερικόν των Κοινοτήτων Κανονισμών, επί αντικειμένων της αρμοδιότητός των. 23.A.α.134 Υπουργείο Δημοσίων ΄Εργων Διάρθρωσις της Διευθύνσεως Άρθρ.4.-Την Διεύθυνσιν απαρτίζουν τα κάτωθι τμήματα: α)Τμήμα Α8α. Αρμόδιον να συγκεντρώσει το νομοθετικόν υλικόν το οποίον ισχύει εις τας Ευρωπαϊκάς Κοινότητας επί θεμάτων αρμοδιότητος Υπουργείου Δημοσίων Έργων και να θέτει τούτο υπ’ όψιν των τμημάτων Α8β και Α8γ προς περαιτέρω επεξεργασίαν και προσαρμογήν προς τα κρατούντα εις τας Ευρωπαϊκάς Κοινότητας. Μετά την επεξεργασίαν των, τούτο θα επιλαμβάνεται της οριστικής διατυπώσεως των προτάσεων προς την οικείαν Γενικήν Διεύθυνσιν του Υπουργείου Συντονισμού ή οδηγιών προς ετέρας Υπηρεσίας του Υπουργείου Δημ. Έργων. Το Τμήμα τούτο ασχολείται και με πάσαν μεταφραστικήν εργασίαν της Διευθύνσεως. Εξ άλλου το Τμήμα είναι αρμόδιον δια την τακτικήν παροχήν εις την Επιτροπήν των Ευρωπαϊκών Κοινοτήτων, των προβλεπομένων εκ των Κανονισμών, στοιχείων, πληροφοριών και ανακοινώσεων. Β)Τμήμα Α8β. Αρμόδιον δια την επεξεργασίαν προς προσαρμογήν της Ελληνικής Νομοθεσίας, η οποία διέπει τα θέματα Ερευνών, Μελετών και Κατασκευών (Συγκοινωνιακών, Υδραυλικών, Οικισμού, Τοπογραφήσεων κλπ.) προς τα κρατούντα εις τας Ευρωπαϊκάς Κοινότητας. Γ)Τμήμα Α8γ. Αρμόδιον δια την επεξεργασίαν των στοιχείων τα οποία διέπουν τας κατασκευάς (τεύχη δημοπρατήσεως, προδιαγραφάς επί των κατασκευών κλπ.) και τας Τυποποιήσεις (δομησίμων υλικών, κατασκευών κλπ.) δια την προσαρμογήν των προς τα κρατούντα εις τας Ευρωπαϊκάς Κοινότητας. Προσωπικόν Άρθρ.5.-1.Της Διευθύνσεως προΐσταται υπάλληλος του Κλάδου ΑΤ επί 2ω βαθμώ του Υπουργείου Δημοσίων Έργων, των δε τμημάτων αυτής ανώτερος υπάλληλος του Κλάδου ΑΤ επί 4ω-2ω βαθμώ του Υπουργείου Δημος. Έργων, απαραιτήτως εκ των εχόντων γνώσεις μιας των γλωσσών Αγγλικής ή Γαλλικής. 2.Αι εκάστοτε ανάγκαι εις προσωπικόν των τμημάτων της συνιστωμένης Διευθύνσεως καλύπτονται: α)Δια της τοποθετήσεως εις αυτήν υπαλλήλων όλων των Κλάδων, απαραιτήτως εκ των εχόντων γνώσεις μιας τουλάχιστον εκ των γλωσσών Αγγλικής ή Γαλλικής ή Γερμανικής. Η τοποθέτησις γίνεται δι’ αποφάσεως του Υπουργού Δημοσίων Έργων και εντός των ορίων των υφισταμένων οργανικών θέσεων του Υπουργείου τούτου. Β)Δι’ αποσπάσεως, τοποθετήσεως ή διαθέσεως εις αυτήν εφαρμογήν των διατάξεων της παρ. 4 του άρθρ. 6 και του άρθρ. 9 του Νόμ. 445/1976. Κατάργησις Υπηρεσίας Άρθρ. 6.-Η δια της υπ’ αριθ. Α3α/013/622ΑΦ/ 6.8.76 αποφάσεως του εξ ημών Υπουργού Δημοσίων  Έργων συσταθείσα Επιτροπή μελέτης των προς λήψιν μέτρων δια την προσαρμογήν της Νομοθεσίας «περί εκτελέσεως δημοσίων έργων κλπ.» Καταργείται. Η παρούσα δημοσιευθήτω δια της Εφημερίδος της Κυβερνήσεως. 